mahsulot (tovarlar, ishlar va xizmatlar) tannarxi o'rtasidagi farq (010 -satr - 020- satr) sifatida aniqlanadi. ' Davr xarajatlari, jami ' moddasi bo'yicha (040 -satr) 050, 060, 070, 080- satrlar bo'yicha yakuniy summa aks ettiriladi. ' Sotish xarajatlari ' moddasi bo'yicha (050 -satr) hisobi 9410 - ' Sotish xarajatlari ' hisobvarag'ida yuritiladigan: mahsulotni realizatsiya qilish xarajatlari, ya'ni mahsulotni iste'molchiga etkazish, transport vositalariga ortish bilan bog'liq xarajatlar, marketing bilan shug'ullanadigan bo'limlar va xodimlarning xarajatlari va hokazolar aks ettiriladi. 'Ma'muriy xarajatlar' moddasi bo'yicha (060 -satr) hisobi 9420 - 'Ma'muriy xarajatlar ' hisobvarag'ida yuritiladigan: korxonani boshqarish xarajatlari, boshqaruv xodimlari mehnatiga haq to'lash xarajatlari, umumma'muriy maqsaddagi asosiy vositalarni ta'mirlash xarajatlari, umumxo'jalik maqsadidagi xonalarning ijara haqi va boshqa ma'muriy xarajatlar aks ettiriladi. ' Boshqa operatsion xarajatlar ' moddasi bo'yicha (070 -satr) hisobi 9430 - ' Boshqa operatsion xarajatlar ' hisobvarag'ida yuritiladigan: kadrlarni tayyorlash va qayta tayyorlash xarajatlari, axborot, auditorlik va maslahat xizmatlariga haq to'lash xarajatlari, kompensatsiyalaydigan va rag'batlantiradigan xususiyatdagi to'lovlar, ish haqini hisoblab yozishda hisobga olinmaydigan to'lovlar va xarajatlar, bank, q immatli qog'ozlar markaziy depozitariysining va qimmatli qog'ozlar bozori professional ishtirokchilarining xizmatlariga haq, zararlar, jarimalar, penyalar va operatsion faoliyat jarayonida yuzaga keladigan, ishlab chiqarish jarayoni, moliyaviy faoliyat bilan bog'lanmagan va xarajatlarning favqulodda moddalari sifatlariga ega bo'lmagan boshqa xarajatlar aks ettiriladi. 'Kelgusida soliqga tortiladigan bazadan chiqariladigan hisobot davri xarajatlari' moddasi (080 - satr) bo'yicha O'zR Soliq kodeksining 333 -336- moddalariga ko'ra kelgusida soliq solinadigan foydadan chegirib tashlanadigan hisobot davri xarajatlari aks ettiriladi va 9440 - 'Kelgusida soliq solinadigan bazadan chiqariladigan hisobot davri xarajatlari' hisobvarag'ida umumlashtirilgan Adliya vazirligi 30.05.2017 y. 1181-3-son hisob ma'lumotlari bo'yicha to'ldiriladi ( bilan ro'yxatga olingan Moliya vazirligi buyrug'iga muvofiq 9440 hisobvaraq chiqarib tashlangan ). Hozirgi paytda bu moddani to'ldirishda korxonalar analitik hisobvaraqlar ma'lumotlaridan foydalanadilar. 'Asosiy faoliyatning boshqa daromadlari' moddasi bo'yicha (090 -satr) hisobi asosiy faoliyatdan boshqa daromadlarni hisobga olish hisobvaraqlarida (9300) yuritiladigan: asosiy vositalar va boshqa aktivlarning chiqib ketishidan foyda, undirilgan jarima va penyalar, o'tgan yillar foydasi, operativ ijaradan daromadlar, kreditorlik va deponentlik qarzini hisobdan chiqarishdan daromadlar, xizmat ko'rsatuvchi xo'jaliklarning daromadlari, tekin moliyaviy yordam va boshqa operatsion daromadlar ko'rsatiladi. 'Asosiy faoliyatning foydasi (zarari)' moddasi bo'yicha (100 -satr) korxona asosiy faoliyatining moliyaviy natijalari ko'rsatiladi, ular mahsulot (tovarlar, ishlar va xizmatlar) sotilishidan yalpi foyda (zarar)dan (030-satr) davr xarajatlari summasini (040-satr) ayirish hamda asosiy faoliyatdan boshqa daromadlar summasini (090- satr) qo'shish yo'li bilan aniqlanadi.